
Αρ. Φύλλου 484 


20 Μαΐου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Τοπικού Ρυμοτομικού Σχεδίου στην περιοχή 
εντός των ορίων οικισμού του Δημοτικού Διαμερί¬ 
σματος Αετού, Δήμου Αετού (Ν. Φλώρινας) για τον 
καθορισμό χρήσης Χώρου Γυμνασίου και Χώρου 


Αίθουσας Πολλαπλών Χρήσεων - Γυμναστηρίου... 1 

Τροποποίηση του εγκεκριμένου ρυμοτομικού σχεδίου 
Αλεξ/πολης Ο.Τ. 427Γ- 432 - 448. 2 


ΑΠΟΦΑΣΕΙ Σ 

Αριθ.712 (1) 

Έγκριση Τοπικού Ρυμοτομικού Σχεδίου στην περιοχή 
εντός των ορίων οικισμού του Δημοτικού Διαμερίσμα¬ 
τος Αετού, Δήμου Αετού (Ν. Φλώρινας) για τον καθο¬ 
ρισμό χρήσης Χώρου Γ υμνασίου και Χώρου Αίθουσας 
Πολλαπλών Χρήσεων - Γ υμναστηρίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το Ν.Δ. 17.7.23 (Α'223) «περί σχεδίων πόλεων, κωμών 
κ.λπ.», όπως μεταγενέστερα τροποποιήθηκε και συμπλη¬ 
ρώθηκε. 

2. Το Ν. 3200/55, άρθρο 8 «περί διοικητικής αποκεντρώ- 
σεως». 

3. Το Ν. 1337/83 (ΦΕΚ 33 Α714.3.83) «περί επέκτασης 
των πολεοδομικών σχεδίων, οικιστικής ανάπτυξης και 
σχετικών ρυθμίσεων», άρθρο 26. 

4. Το Ν. 1512/85 (ΦΕΚ4Α711.1.85) «περίΤροποποίησης 
και συμπλήρωσης πολεοδομικών διατάξεων κ.λπ.». 

5. Το Ν. 1577/85 (ΦΕΚ 210 Α718.12.86) περί «Γενικού Οι¬ 
κοδομικού Κανονισμού», όπως αυτός τροποποιήθηκε με 
το Ν. 2831/2000 (ΦΕΚ 140 Α713.6.2000). 

6. Το Π.Δ. 20/30.8.85 (ΦΕΚ 414Δ720.8.85) «περί Πολεο¬ 
δόμησης και επέκτασης οικισμών της χώρας μέχρι 2000 
κατοίκων και τροποποίησης του από 24.4.1985 Π.Δ/τος 
(ΦΕΚ 181 Δ')», άρθρο 2 παρ.3. 

7. Το Π.Δ. 24.4.85 (ΦΕΚ 181Δ73.5.85) «περί Τρόπου κα¬ 
θορισμού ορίων οικισμών της χώρας μέχρι 2000 κατοί¬ 


κους, κατηγοριών αυτών και καθορισμός όρων και περιο¬ 
ρισμών δόμησης τους». 

8. Το Π.Δ. 14.2.87 (ΦΕΚ 133Δ723.2.87) «περίΤροποποί¬ 
ησης των από 24.4.85 «Τρόπος καθορισμού ορίων οικι¬ 
σμών της χώρας μέχρι 2000 κατοίκους, κατηγορίες αυ¬ 
τών και καθορισμός όρων και περιορισμών δόμησης 
τους» (ΦΕΚ181Δ") και από 20.8.85 «Πολεοδόμηση και επέ¬ 
κταση οικισμών της χώρας μέχρι 2000 κατοίκους και τρο¬ 
ποποίηση του από 24.4.85 Π.Δ/τος» (ΦΕΚ414/Δ)». 

9. Το Π.Δ.51/1987 (ΦΕΚ26 Α/6-3-87) για τον "καθορισμό 
των περιφερειών της χώρας κλπ". 

10. Το Π.Δ. 25-4-89 (ΦΕΚ 293Δ716.5.89) περί «Τροπο¬ 
ποίησης του από 24.4.85 Π.Δ/τος «Τρόπου καθορισμού 
ορίων οικισμών της χώρας μέχρι 2000 κατοίκους, κατη¬ 
γοριών αυτών και καθορισμού όρων και περιορισμών δό¬ 
μησης τους» (ΦΕΚ 181 Δ')», άρθρο Ι,παρ. 3, εδ. 6α, 6β. 

11. Το Ν. 2508/97 (ΦΕΚ 124 Α713.6.97) περί «Βιώσιμης 
οικιστικής ανάπτυξηςτων πόλεων και οικισμώντης χώρας 
και άλλων διατάξεων», Άρθρο 19, παρ. 3 και 5. 

12. Το Ν. 2503/97 (ΦΕΚ 107Α730.5.97) περί «Διοίκησης, 
Οργάνωσης, στελέχωσης της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλων διατάξε¬ 
ων». 

13. Το Ν. 2690/99 (ΦΕΚ45Α79.3.99) περί «Κύρωσης του 
κώδικα διοικητικής διαδικασίας και άλλων διατάξεων». 

14. Το Ν. 1892/90 (ΦΕΚ 101Α731.7.90) περί «εκσυγχρο¬ 
νισμού και της ανάπτυξης και άλλων διατάξεων», Άρθρο 
98. 

Ιδ.ΤοΝ. 1947/91 (ΦΕΚ70Α7ΐ4.5.91)περί«Απλούστευ- 
σης φορολογικών διαδικασιών και άλλες ρυθμίσεις», Άρ¬ 
θρο 27. 

16. Το Ν. 2831/00 (ΦΕΚ 140 Α713.6.2000) περί «Τροπο¬ 
ποίησης των διατάξεων του Ν. 1577/1985 «Γενικού Οικο¬ 
δομικού Κανονισμού» και άλλων πολεοδομικών διατάξε¬ 
ων», άρθρο 29. 

17. Το Ν. 3044/02 (ΦΕΚ 197 Α727.8.2002) περί «Μετα¬ 
φοράς Συντελεστή Δόμησης και ρυθμίσεων άλλων θεμά¬ 
των αρμοδιότητας Υπουργείου Περιβάλλοντος, Χωροτα¬ 
ξίας και Δημοσίων Έργων», Άρθρο 10. 

18. Τη 1322/27.3.86 απόφαση Νομάρχη Φλώρινας περί 
«Καθορισμού ορίων και όρων και περιορισμών δόμησης 
στους οικισμούς Φιλώτα, Αετού, Λεχόβου, Άνω Υδρούσας 
και Καρυών Ν. Φλώρινας». 

19. Τη 31/2003 απόφαση του Δημοτικού Συμβουλίου 
του Δήμου Αετού περί αποδοχής έγκρισης τοπικού ρυμο¬ 
τομικού σχεδίου. 

20. Τη 387/8.4.2003 απόφαση Νομάρχη Φλώρινας 
έγκρισης περιβαλλοντικών όρων του έργου: «Αίθουσα 
Πολλαπλών Χρήσεων και Γυμναστηρίου Γυμνασίου Αε¬ 
τού» στο Δήμο Αετού, Ν. Φλώρινας. 

21. Το 1179/8.4.2003 έγγραφο της Δ/νσης Δασών Φλώ¬ 
ρινας Περ. Δυτ. Μακεδονίας. 

22. Τη 1372/8.4.2003 βεβαίωση της Δ/νσης Δ/θμιας Εκ¬ 
παίδευσης Φλώρινας. 

23. Το ΑΡ/ΗΜ/Φ.288.8/50586/4.4.2003 έγγραφο της 
ΔΕΗ Α.Ε./ ΔΠΜ-Θ/ Περιοχής Φλώρινας. 

24. Το 953/17.3.2003 έγγραφο της ΙΖ' Εφορείας Προϊ¬ 
στορικών και Κλασσικών Αρχαιοτήτων. 

25. Το 650/8.4.2003 έγγραφο της 11ης Εφορείας Βυζα¬ 
ντινών Αρχαιοτήτων. 

26. Το 744/16.4.2003 έγγραφο της Δ/νσης Τεχνικών 
Υπηρεσιών Ν.Α. Φλώρινας. 

27. Οι 1613/27.3.2003,1902/6.4.2003,1935/9.4.2003 και 
2002/11.4.2003 βεβαιώσεις του Δημάρχου Δήμου Αετού. 

28. Την τεχνική έκθεση του μελετητικού γραφείου Σπυ- 
ρίδη Α. Κουταλού Β.Ο.Ε. «Υετός». 

29. Τη θετική γνωμοδότηση της 5ης Συνεδρίασης/ Θέ¬ 
μα Ιο στις 22.4.2003 του Περιφερειακού Συμβουλίου 
ΧΟΠ (Π.Σ.ΧΟΠ) Περιφέρειας Δυτ. Μακεδονίας. 

30. Με το υπόψη τοπικό ρυμοτομικό σχέδιο στην περιο¬ 
χή εντός των ορίων οικισμού του Δ. Δ. Αετού, Δήμου Αε¬ 
τού (Ν. Φλώρινας), για το οποίο υπάρχει σοβαρή πολεο- 
δομική ανάγκη, που υπαγορεύει την ως άνω πολεοδομική 
ρύθμιση θεωρείται ότι: 

1. Η υπόψη πολεοδομική παρέμβαση αποσκοπεί στην 
πολεοδομική ρύθμιση και βελτίωση τμήματος του οικι¬ 
σμού, η φύση και το είδος της παρέμβασης δεν πρόκειται 
σε καμία περίπτωση να προκαλέσουν δυσμενείς επιπτώ¬ 
σεις στο περιβάλλον. Οι επιπτώσεις εκτιμάται ότι θα είναι 
θετικές αφού η βελτίωση της ρυμοτομίας του οικισμού θα 
έχει ως αποτέλεσμα την καλύτερη διευθέτηση του χώρου. 

2. Η προτεινόμενη χρήση του χώρου δεν είναι ασυμβί¬ 
βαστη με τις λοιπές χρήσεις στη γειτονιά, το ευρύτερο πε¬ 
ριβάλλον και το χαρακτήρα της περιοχής. Η διαμόρφωση 
του εδάφους δεν παρουσιάζει χαρακτηριστικά που παρε¬ 
μποδίζουν την ανάπτυξη των προτεινόμενων εγκαταστά¬ 
σεων (π.χ. έντονες υψομετρικές διαφορές, ρέματα κ.λπ). 

3. Γ ενικά στην εν λόγω πρόταση, πρυτανεύει η αρχή της 
κοινής ωφέλειας σε συνδυασμό με τη βελτίωση των πο- 
λεοδομικών συνθηκών της πόλης και το σεβασμό στο πε¬ 
ριβάλλον. 

31. Το γεγονός ότι από τις κανονιστικές διατάξεις της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α., αποφασί¬ 
ζουμε: 

Την έγκριση τοπικού ρυμοτομικού σχεδίου στην περιο¬ 
χή εντός ορίωντου οικισμού του Δ.Δ. Αετού, Δήμου Αετού 
(Ν. Φλώρινας): 


Άρθρο 1 

Δημιουργία: 

α) Του 3 οικοδομικού τετραγώνου, όπου χωροθετείται 
Χώρος Γυμνασίου, 

β) Του 4 οικοδομικού τετραγώνου, όπου χωροθετού- 
νται Αίθουσα Πολλαπλών Χρήσεων και Γ υμναστήριο Γ υ¬ 
μνασίου. 

γ) Χώρους Πρασίνου Χ.Π. 

δ) Οδών, πεζοδρόμων, όπως οι ρυθμίσεις αυτές φαίνο¬ 
νται στο από Φεβρουάριος 2003 σχετικό πρωτότυπο διά¬ 
γραμμα του μελετητικού γραφείου Σπυρίδη Α. Κουταλού 
Β.Ο.Ε. «Υετός» σε κλίμακα 1:200, που θεωρήθηκε την 
22.4.2003 από τον Προϊστάμενο της Διεύθυνσης ΠΕ.ΧΩ. 
Δυτικής Μακεδονίας και που αντίτυπό του σε φωτοσμί¬ 
κρυνση δημοσιεύεται με τη παρούσα απόφαση. 

Άρθρο 2 

Οι όροι και περιορισμοί δόμησης ορίζονται ως εξής: 

α. Αρτιότητα Εμβαδόν: 300τ.μ. 

Πρόσωπο: 12μ. 

β. Μέγιστο ποσοστό κάλυψης: 70% 

γ. Δόμηση: 

Επιτρεπόμενη Δόμηση σύμφωνα με το Π.Δ.14.2.87 
(ΦΕΚ 133Δ'/23.2.87) αρθ. 1, παρ. 2βεδ ββ καιγα. 

(100*1,6)+ (100*0,80)+ (100*0,6)+ (Εοικ- 

300) *0,4=400τ. μ. και για επιφάνεια οικοπέδου πέραν των 
300τ.μ. Σ.Δ.0,80 

δ. Μέγιστο επιτρεπόμενο ύψος: 7,5μ. 

ε. Πάνω από το μέγιστο επιτρεπόμενο ύψος επιτρέπεται 
η κατασκευή στέγης μέγιστου ύψους: 2,00μ. 

ζ. Αριθμός ορόφων: 1 

θ. Λοιποί όροι δόμησης κατά ΓΟΚ./85 όπως ισχύει. 

Άρθρο 3 

Τα ανεγερθησόμενα κτίρια των οικοπέδων οικοδομημέ- 
νων ή μη που βρίσκονται στην περιοχή της οποίας εγκρί- 
νεται το σχέδιο πρέπει να απέχουν από τη ρυμοτομική 
γραμμή τέσσερα (4) μέτρα τουλάχιστον. 

Άρθρο 4 

Πριν από την έναρξη των εκσκαπτικών εργασιών η αρ¬ 
μόδια Υπηρεσία οφείλει να ειδοποιήσει εγκαίρως την 11 η 
Εφορεία Βυζαντινών Αρχαιοτήτων για την επίβλεψη αυ¬ 
τών. 

Άρθρο 5 

Η ισχύς της παρούσης απόφασης αρχίζει από τη δημο¬ 
σίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη 12 Μάίου 2003 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 

Αριθ. I - 3392/02 (2) 

Τροποποίηση του εγκεκριμένου ρυμοτομικού σχεδίου 
Αλεξ/πολης Ο.Τ. 427Γ- 432 - 448. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Ν. 3044/26.8.2002 (ΦΕΚ 
197Α/27.8.2002) «Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας Υπουργείου Πε¬ 
ριβάλλοντος Χωροταξίας και Δημοσίων Έργων» και ειδι¬ 
κότερα το άρθρο 10. 

3. Το Γενικό Πολεοδομικό Σχέδιο (Γ.Π.Σ.) του Δήμου Αλε¬ 
ξανδρούπολης απόφαση Αναπληρωτή Υπουργού 
ΠΕ.ΧΩ.ΔΕ. 72673/3646/20.11.1987 (ΦΕΚ 9Δ/14.1.1988) 
όπως αυτό τροποποιήθηκε με την απόφαση Υπουργού 
ΠΕ.ΧΩ.ΔΕ. 25903/5885/19.10.1999 (ΦΕΚ 844Δ7 25.11.1999). 

4. Το εγκεκριμένο ρυμοτομικό σχέδιο Αλεξανδρούπο¬ 
λης, απόφαση Νομάρχη Έβρου I -4548/12.10.1989 (ΦΕΚ 
674Δ730.10.89). 


5. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081/92. 

6. Το Π.Δ/γμα 30/96 (ΦΕΚ 21 Α/2.2.1996) «Κώδικας Νο¬ 
μαρχιακής Αυτοδιοίκησης». 

7. Την 2/1 /21.2.2003 γνωμοδότηση του Συμβουλίου Χω¬ 
ροταξίας και Περιβάλλοντος Ν. Έβρου. 

8. Την 201/2001 απόφαση του Δημοτικού Συμβουλίου 
Αλεξανδρούπολη, αποφασίζουμε: 

Εγκρίνεται η προτεινόμενη τροποποποίηση στων Ο.Τ. 
427 Γ - 432 - 448 πόλεως Αλεξ/πολης όπως φαίνεται στο 
συνημμένο τοπογραφικό διάγραμμα το οποίο αποτελεί 
αναπόσπαστο μέρος της απόφασης αυτής. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού και του 
προϋπολογισμού του Δήμου Αλεξ/πολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 15 Απριλίου 2003 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

